CELEX: 32022D0460
Language: fi
Date: 2022-03-04 00:00:00
Title: Komission täytäntöönpanopäätös (EU) 2022/460, annettu 4 päivänä maaliskuuta 2022, säännöistä tietyissä eläinlajeissa esiintyvien SARS-CoV-2-tartuntojen seuraamiseksi ja raportoimiseksi annetun täytäntöönpanopäätöksen (EU) 2021/788 muuttamisesta (tiedoksiannettu numerolla C(2022) 1270) (ETA:n kannalta merkityksellinen teksti)

22.3.2022   
               
               
                  FI
               
               
                  Euroopan unionin virallinen lehti
               
               
                  L 93/191
               
            
         KOMISSION TÄYTÄNTÖÖNPANOPÄÄTÖS (EU) 2022/460,
         annettu 4 päivänä maaliskuuta 2022,
         säännöistä tietyissä eläinlajeissa esiintyvien SARS-CoV-2-tartuntojen seuraamiseksi ja raportoimiseksi annetun täytäntöönpanopäätöksen (EU) 2021/788 muuttamisesta
         
            
               (tiedoksiannettu numerolla C(2022) 1270)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen zoonoosien ja niiden aiheuttajien seurannasta, neuvoston päätöksen 90/424/ETY muuttamisesta ja neuvoston direktiivin 92/117/ETY kumoamisesta 17 päivänä marraskuuta 2003 annetun Euroopan parlamentin ja neuvoston direktiivin 2003/99/EY (1) ja erityisesti sen 4 artiklan 5 kohdan, 9 artiklan 1 kohdan ja 11 artiklan kolmannen kohdan,
         sekä katsoo seuraavaa:
         
                     (1)
                  
                  
                     SARS-CoV-2-viruksen aiheuttamista tartunnoista minkeissä on vuonna 2020 raportoitu tietyissä jäsenvaltioissa ja kolmansissa maissa, ja on todettu, että tartunnat voivat siirtyä niin ihmisestä minkkiin kuin minkistä ihmiseen. Komission 12 päivänä toukokuuta 2021 antamassa täytäntöönpanopäätöksessä (EU) 2021/788 (2) vahvistetaan näin ollen säännöt tietyissä eläinlajeissa esiintyvien SARS-CoV-2-tartuntojen seuraamiseksi ja raportoimiseksi yhdenmukaisesti kaikkialla unionissa.
                  
               
                     (2)
                  
                  
                     Täytäntöönpanopäätöksessä (EU) 2021/788 säädettyjen toimenpiteiden soveltamisajan osalta olisi otettava huomioon SARS-CoV-2:n epidemiologia tietyissä eläinlajeissa. Useissa jäsenvaltioissa vuosina 2021 ja 2022 minkkien pitopaikoissa ilmenneet taudinpurkaukset osoittavat, että epidemiologinen tilanne kehittyy edelleen ja että riskejä on arvioitava tarkemmin.
                  
               
                     (3)
                  
                  
                     Kun otetaan huomioon nykyinen epidemiologinen tilanne unionissa ja kolmansissa maissa, täytäntöönpanopäätöksen (EU) 2021/788 soveltamisaikaa olisi sen vuoksi pidennettävä sen varmistamiseksi, että kaikki asiaankuuluvat tiedot saadaan edelleen kerättyä tehokkaan ja yhdenmukaistetun seuranta- ja raportointijärjestelmän avulla. Yhdenmukaistettua seurantaa ja raportointia olisi jatkettava, kunnes riskejä ja käytettävissä olevia torjuntatoimenpiteitä on arvioitu tarkemmin.
                  
               
                     (4)
                  
                  
                     Sen vuoksi täytäntöönpanopäätöstä (EU) 2021/788 olisi muutettava.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2021/788 6 artiklassa päivämäärä ”31 päivään maaliskuuta 2022” päivämäärällä ”31 päivään maaliskuuta 2023”.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 4 päivänä maaliskuuta 2022.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 325, 12.12.2003, s. 31.
         
            (2)  Komission täytäntöönpanopäätös (EU) 2021/788, annettu 12 päivänä toukokuuta 2021, säännöistä tietyissä eläinlajeissa esiintyvien SARS-CoV-2-tartuntojen seuraamiseksi ja raportoimiseksi (EUVL L 173, 17.5.2021, s. 6).